मानोना बिथांआ बे बिबानाव बानस'नायनि सिगां हादोरसायाव सोलिबोबाय थानाय एन आर सि नि सायाव समाजारि बिजों ( Social Media ) नि गेजेरजों गोबां बांसावनाय पष्ट लिरनाय,बिबुंथि आरो गुबुन गुबुन बिथिंनि दैदेनगिरि मोना बायदि अ'जद दैखांजानायनि जाउनाव खम समसिमानि थाखाय थिसन्नाय जादों ।बेरा फारसेथिं जाय जेब्ला आसामनि एन आर सि नि अथ'रिथि गेजेरजों  19  लाख थागिबि भारतारि नोगोरारिनि रिजेकसन अर्दार फोसाव जाबाय अब्लानो मुं दानजानाय राज्यो - राजानि इयुना बबे खारगोन बेखौ रावबो हमदांनो हास्लाबाखै ।रायखांनो गोनां दि  2019  माइथायनि  31  आगष्टआव जोबथा हादोरारि नोगोरारि फारिलाइ सुंद'यै एन आर सि फोसाव जानायनिफ्राय दिनै दान मोननैनिबो बारा सम बारबाय ।